ORAKSTS

Lieta Nr. D-3/2024

**TIESNEŠU DISCIPLINĀRKOLĒĢIJAS**

**LĒMUMS**

Rīgā 2024. gada 4 jūlijā

Tiesnešu disciplinārkolēģija šādā sastāvā:

sēdes priekšsēdētājs Valerijs Maksimovs,

kolēģijas locekļi Līga Baltmane-Zepa, Kaspars Berķis, Lelde Grauda, Aija Reitupe, Līvija Slica, Aivars Uminskis, Kristīne Vanaga,

rakstveida procesā pārbaudīja disciplinārlietu, kas ierosināta ar Tiesnešu ētikas komisijas 2024. gada 3. aprīļa lēmumu pret Rīgas apgabaltiesas tiesnesi Jāni Tiltiņu par rupju ētikas normu pārkāpumu.

**Aprakstošā daļa**

[1] Ar Tiesnešu ētikas komisijas 2024. gada 3. aprīļa lēmumu ierosināta disciplinārlieta pret Rīgas apgabaltiesas tiesnesi Jāni Tiltiņu par rupju ētikas normu pārkāpumu.

[2] Tiesneša darba nespējas dēļ lietas izskatīšana noteiktajā 2024. gada 10. maija disciplinārkolēģijas sēdē atlikta.

**Motīvu daļa**

[3] Saskaņā ar Tiesnešu disciplinārās atbildības likuma 2. panta pirmo daļu Tiesnešu disciplinārkolēģija izskata lietas par rajonu (pilsētu) tiesu, apgabaltiesu un Augstākās tiesas tiesnešu disciplinārajiem pārkāpumiem.

[4] Saeima 2024. gada 2. maija sēdē nolēmusi atbrīvot Rīgas apgabaltiesas tiesnesi Jāni Tiltiņu no tiesneša amata pēc paša vēlēšanās no šī gada 1. jūlija.

Ievērojot iepriekš norādīto, Tiesnešu disciplinārkolēģija atzīst, ka turpmākā lietvedība disciplinārlietā nav pieļaujama un disciplinārlieta ir izbeidzama.

**Rezolutīvā daļa**

Pamatojoties uz Tiesnešu disciplinārās atbildības likuma 2. panta pirmo daļu, 7. panta otrās daļas 5. punktu, Tiesnešu disciplinārkolēģija

**nolēma**

izbeigt disciplinārlietu, kas ierosināta ar Tiesnešu ētikas komisijas 2024. gada 3. aprīļa lēmumu pret Rīgas apgabaltiesas tiesnesi Jāni Tiltiņu par rupju ētikas normu pārkāpumu.

Lēmums nav pārsūdzams un stājas spēkā tā pieņemšanas brīdī.

Kolēģijas priekšsēdētājs (paraksts\*) Valerijs Maksimovs

Kolēģijas locekļi (paraksti\*) Līga Baltmane-Zepa

 Kaspars Berķis

Lelde Grauda

Aija Reitupe

Līvija Slica

Aivars Uminskis

Kristīne Vanaga

\*Dokuments parakstīts elektroniski ar drošu elektronisko parakstu un satur laika zīmogu.